पत्रकारों की सुरक्षा करे लीबियाई सरकार : अमेरिका  
अमेरिका ने 2 पत्रकारों की मौत पर दुख जताते हुए गद्दाफी प्रशासन से कहा है कि वह मीडियाकर्मियों की सुरक्षा सुनिश्चित करने के लिए कदम उठाए।
अमेरिका ने लीबिया के मिसराता शहर में दो पत्रकारों के मारे जाने पर दुख जताते हुए मुअम्मर गद्दाफी प्रशासन से कहा है कि वह मीडियाकर्मियों की सुरक्षा सुनिश्चित करने के लिए जरूरी कदम उठाए।  व्हाइट हाउस के प्रवक्ता जे कर्नी ने एक बयान में कहा, लीबियाई सरकार और अन्य देशों की सरकारों को पत्रकारों की सुरक्षा के लिए आवश्यक कदम उठाने चाहिए।  अमेरिका घायल पत्रकारों को सहयोग देने के लिए हरसंभव प्रयास करेगा। उन्होंने कहा, पत्रकार अपनी जान जोखिम में डालकर हम तक सूचनाएं पहुंचाते हैं। उनकी सुरक्षा करना सरकारों की जिम्मेदारी है। दो पत्रकारों की मौत से राष्ट्रपति ओबामा दुखी हैं।